b'\n_START_ARTICLE_\nJuodasis kelmalindis\n_START_SECTION_\nApra\xc5\xa1ymas\n_START_PARAGRAPH_\nK\xc5\xabnas 8\xc2\xa0\xe2\x80\x93 23\xc2\xa0mm ilgio, juodas, matinis, apa\xc4\x8dia blizganti. Antsparniai varijuoja nuo rudos iki juodos spalvos, skersai rauk\xc5\xa1l\xc4\x97ti, su i\xc5\xa1ilgin\xc4\x97mis vagut\xc4\x97mis. Antenos trumpos, nesiekia k\xc5\xabno vidurio. Prie\xc5\xa1nugar\xc4\x97l\xc4\x97 tankiai ta\xc5\xa1kuota, per vidur\xc4\xaf eina trumpa i\xc5\xa1ilgin\xc4\x97 vagut\xc4\x97. Vabalai skraido gegu\xc5\xbe\xc4\x97s\xc2\xa0\xe2\x80\x93 liepos m\xc4\x97nesiais v\xc4\x97lyv\xc4\x85 popiet\xc4\x99 ar vakare._NEWLINE_Lervos u\xc5\xbeauga iki 25\xc2\xa0mm ilgio. Vystosi senose, d\xc5\xbei\xc5\xabstan\xc4\x8diose pu\xc5\xa1yse, re\xc4\x8diau egl\xc4\x97se. Kartais pa\xc5\xbeeid\xc5\xbeia ir medines konstrukcijas. Vystymosi ciklas trunka nuo dvej\xc5\xb3 iki trej\xc5\xb3 met\xc5\xb3.\n_START_SECTION_\nPaplitimas\n_START_PARAGRAPH_\nR\xc5\xab\xc5\xa1is pla\xc4\x8diai paplitusi beveik visoje Eurazijoje, taip pat aptinkamas ir \xc5\xa0iaur\xc4\x97s Amerikoje._NEWLINE_Lietuvoje da\xc5\xbenas spygliuo\xc4\x8di\xc5\xb3 mi\xc5\xa1kuose.'